sv sv fi ja fr fr de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi it fi fi fi fi fi fi fi fi fi de es fi fi fi fi fi fi fi en fi fi fi fi es fi fi en fi fi fi de fi fi fi en en en en en en en en fi fi fi fi en fi en fi fi fi it fi en fi fi fi fi en fi fi en fi cy fi en en fr sv fi fi en en en fr fi fi cs fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi de fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi ms fi
Onko otsikon keksiminen aina näin vaikeaa?
Seitsemän kuukautta on kulunut todella nopeasti. En ole skräpännyt saati askarrellut tämän vuoden puolella juuri ollenkaan. Askartelutavarat nököttävät huoneessa lähes koskemattomina, ja se vähä, mitä niitä käytän, niin menee ihan muihin tarkoituksiin. Viimeksi esimerkiksi teippasin vinon pinon nuotteja lempiwashiteipilläni yhteen, kun tavallinen teippi oli loppu. Sormet syyhyäisivät kyllä näpertelemään kaikenlaista, mutta kun tehtävänä on kymmenen muutakin asiaa, askartelu harvemmin viivaa yli muut vaihtoehdot..
Kesä (lue: pitkä loma) on kuitenkin tulossa, joten silloin aikaa ja jaksamista riittää varmasti tällekin saralle enemmän. Ja tällä kertaa olen rehellinen, en uskalla luvata, että nyt tästä lähtien päivittäisin blogiani aktiivisemmin, mutta uskaltaisin kuitenkin heittää, että asiaan palataan viimeistään seitsemän kuukauden päästä ;)
Loppuun vielä muistutus Anun Putiikkien kisasta, jossa kyselyyn vastaamalla voi voittaa mainioita palkintoja! Vastaaminen kysymyksiin hoituu helposti sähköpostitse (anun.putiikitÄTgmail.com), vastaamalla postauksen kommenttikentässä tai facebookissa kommentoimalla Anun Putiikkien kisapostaukseen. :) Onnea matkaan!
Lisäksi Ritva oli muistanut minua haasteella, joka piristi suuresti päivääni, kiitokset siis siitä! :) Mukava huomata, että edes joku on käynyt blogissani tämän "hieman pitkähköksi" venähtäneen blogihiljaisuuden aikana. :)
Haasteen idea on löytää uusia blogeja ja auttaa huomaamaan heitä, joilla on alle 200 lukijaa:
1. Jokaisen haastetun pitää kertoa 11 asiaa itsestään.
2. Pitää vastata haastajan 11 kysymykseen.
3. Haastetun pitää keksiä 11 uutta kysymystä uusille haastetuille.
4. Sitten tulee valita 11 uutta bloggaajaa, joilla alle 200 lukijaa.
Joten aloitetaan siis 11 asialla minusta:
Ennen kun harrastin askartelua, piirsin todella paljon. Nyt kun en ole hirveästi askarrellut, piirrän senkin edestä.
Olen heikkona brittiläisiin ja skandinaavisiin rikossarjoihin.
Ruusut ja pionit ovat lempikukkiani.
Juuri nyt treenaan puolimaratonia varten.
Haluaisin opetella enemmän käsinkirjoitusta erilaisilla fonteilla.
Olen 183,5 cm pitkä.
Olen enemmän introvertti kuin ekstrovertti.
Lempiväri? - musta tai viininpunainen
Kuka on vaikuttanut sinun elämäsi suuntaan eniten? - isäni ja isoisäni
Oletko koskaan katunut mitään? - kyllä
Joulu vai Juhannus? - Juhannus, vaikkakin joulua "juhlin" enemmän.
Tv vai radio? - Tv
Leikko -vai luonnon kukat? - leikkokukat
Jos sinulla olisi päivän ajan valta tehdä ihan mitä haluat, mitä tekisit? - yrittäisin korjata kaikki tekemäni virheet, jotka vieläkin painavat mieltä.
Maaseutu vai kaupunki ? - maaseutu lähellä jotain kaupunkia
Mitä tekisit tällä hetkellä mieluiten? - valokuvaisin ihmisiä
Nyt taidan olla hieman tylsä ja en haasta ketään.
Joka tapauksessa oikein ihanaa alkavaa kesää kaikille ja katsotaan, josko ihmeiden aika ei olisi ohi ja palaisin asiaan jo kesällä! :)
Lähettänyt Anniska klo 14.04 2 kommenttia:
Heipparallaa! Edellisestä blogipostauksesta vierähtikin lähes kolme kuukautta, huhhuh... Jälleen kerran kai se täytyy todeta, että niin se aika vaan kuluu. Aloitin tosiaan elokuussa lukion, ja nyt ajankäyttöä täytyykin suunnitella ihan uudella tavalla. Edellisestä skräppäyskerrastakin ehti kulua kolme kuukautta, ennen kuin sitten eilen kaivoin paperit esille Tuttelin kanssa. :) Tämä leiska ei kuitenkaan ole eilistä tuotantoa, vaan paljon aikaisemmin kesällä tehty. Koiruus täytti 10 vuotta tämän vuoden maaliskuussa, ja tuo kuva on otettu päivänsankarista juhlapäivänä. Kokeilin vähän erilaista ja ilmavampaa asettelutapaa, ja olenkin lopputulokseen ihan tyytyväinen. :)
Kiitos mukavista kommenteista, joita olette jättäneet! :) Mitäs teidän syksyyn kuuluu?
Lähettänyt Anniska klo 19.26 4 kommenttia:
Syntymäpäiväkortti ~ Birthday card
Tätini syntymäpäiviä vietettiin tällä viikolla, ja tein hänelle tällaisen kortin. Inspiraatio korttiin löytyi tästä Janna Wernerin kortista, joka on mielestäni aivan huikea. Korttien tekeminen onkin ollut harvinaisen vähäistä viime aikoina, mutta parin kuukauden päästähän sitä pitää jo alkaa joulukortteja tekemään (jos siis kerrankin aloittaisin ajoissa), niin siinähän sekin sitten korjautuu. :D Kortin saaja sekä muut juhlavieraat tykkäsivät kortista, ja no kyllähän tuo omaakin silmää viehättää. :)
We celebrated my auntie's birthday this week and I created this card for her. I found the inspiration from this absolutely stunning card made by Janna Werner. I haven't made many cards lately, but in a few months I should (yes, I should...) start making Christmas cards, so at least then that will be fixed. :D My aunt and the other guests in the party liked my card and well, I think I like it too. :)
Ihanaa alkavaa viikkoa! :) ~ Have a lovely week!
Lähettänyt Anniska klo 22.58 10 kommenttia:
Tunnisteet: Kortit, Kortit ilman leimasinkuvaa, Onnittelukortit
LO: Canon EOS 650D
Taisin mainitakin tästä sivusta jo pianoleiskan postauksessa. Eli siis tämä sivu syntyi lähes heti sen leiskan jälkeen, ja paljolti samoilla materiaaleillakin. :) Ostin tosiaan talvella pitkän kuolauksen, harkinnan, miettimisen ja säästämisen jälkeen Canonin EOS 650D -järjestelmäkameran, ja tottakai siitä piti tehdä sivu. :--D Journaling jäi harvinaisen tönköksi (taas vaihteeksi), mutta ei anneta sen häiritä! Pastellivärit tuntuvat taas viehättävän kovasti, ja niitähän tästä leiskasta löytyy. Linnut on muuten leikattu Fiskarsin kahvaleikkurilla tuohesta! Kiitokset Paperiliittimen Riikalle, joka vinkkasi tästä käyttömahdollisuudesta! :)
Kamerasta puheenollen, olen ollut hyvin tyytyväinen hankintaani. Ehkä voisin kirjoitella myöhemmin ihan erillisen postauksen kamerasta ja ruotia siinä sitten tarkemmin kaikkia hyviä ja huonoja puolia ynnä muita. Ostin vasta uuden objektiivin, joten siitäkin voisin sitten muutaman sanan kirjoitella.
I think I mentioned this page in the second previous post. So I made this page almost immediately after the Piano-layout, and almost with the same materials. :) I bought finally my first DSLR camera last winter, so of course I had to make a page about it. :--D I'm really into soft pastel colours and this page is full of them. :) I've punched the birds with Fiskars' puncher from birchbark. Thanks to Riikka from Paperiliitin for giving me that idea! :)
Lähettänyt Anniska klo 12.49 6 kommenttia:
Viime viikon vietin Lontoossa. Aika kului nopeasti eri nähtävyyksiä kierrellessä ja shoppaillessa. Kävin muun muassa London eyessa, Westminster Abbeyssä, Madame Tussaudsissa, British museumissa, St. Paul's Cathedralissa, Tower of Londonissa ja jokiristeilyllä. Lontoossa välimatkat jopa keskustassa paikasta toiseen ovat kohtalaisen pitkiä, joten toimiva metroverkosto (ja hyvät kävelykengät, joita allekirjoittaneella ei tietenkään ollut) ovat tarpeen. Metrolla liikkuminen on todella kätevää, kun oppii lukemaan metrokarttaa ja asemien opasteita. Itse ainakin koin metron kaikista mieluisimmaksi tavaksi liikkua hiukan pitempiä matkoja. Julkisilla liikkumista varten hankin Oyster-kortin, jolle ladataan haluttu määrä puntia. Metrolla liikkuessa kortti leimataan lähtö- ja pääteasemalla ennen junaan menemistä tai asemalta poistumista. Viikon aikana latasin kortille yhteensä noin 50 puntaa, joka riitti hyvin. Eli siis ihan halvimmasta päästä tuo metrolla ajelu ei ole, mutta sitäkin hauskempaa se on! Lisäksi metrotunnelit ovat aivan älyttömän kuvauksellisia! Instagramista ainakin Miss Underground -nimiseltä käyttäjältä löytyy paljon huikeita otoksia Lontoon metrosta. Kuvia pääsee tutkimaan täältä. Muuten suunnistaminen Lontoossa on helppoa, kun suunnittelee reitin valmiiksi etukäteen, niin ei tarvitse alkaa sitten levittelemään karttoja jokaisessa kadunkulmauksessa.
Kuvausvarusteina mukana olivat Canon EOS 650D, 18-55mm kittilinssi sekä Tamronin 70-300mm objektiivi. Itsehän en vielä zoomia omista, joten tuo pitempi putki oli Tuttelilta lainassa, kiitokset siis hänelle. :) Nuo objektiivit osoittautuivat hyvin käteväksi komboksi. Tosin helpompaa olisi, jos olisi yksi objektiivi, joka kattaisi vaikka 18-250mm polttovälialueen, niin ei tarvitsisi sitten aina olla vaihtamassa linssiä. Harmillisen monissa paikoissa, kuten esimerkiksi Westminster Abbeyssä ja St. Paul's Cathedralissa ei saa kuvata sisällä, joten kuvamateriaalia sieltä ei juurikaan ole. Sisätiloissa kuvaamiseen muuten kyllä kannattaa varata hyvin valovoimainen linssi, koska ainakin British museumin valaistus osassa huoneista on varsin himmeä.
Tekemistä Lontoossa riittää pitkäksikin aikaa. Turistinähtävyyksien top 5 olisi omasta mielestäni tällainen: London Eye -maailmanpyörä, Westminster Abbey, Tower Bridge, St. Paul's Cathedral ja kruununjalokivinäyttely Tower of Londonissa. Ns. "pakollisten" nähtävyyksien lisäksi Lontoossa kannattaa tutustua erilaisiin puistoihin, pieniin kahviloihin, paikalliseen ruokakulttuuriin ja ostosmahdollisuuksiin. Paikoin hintataso on korkeahko, mutta heti kun lähtee hieman pääkatuja kauemmas, hinnatkin laskevat. Jo alle kymmenellä punnalla syö maittavan aterian vaikka Camden Townissa, josta löytyy paljon myös hieman etnisempiä ruokapaikkoja. Vielä viime vuonna Lontoon katukuvassa näkyivät myös jokaisen soitettavissa olevat pianot, jotka nyt ovat kylläkin jo siirtyneet muihin maihin ja kaupunkeihin. King's Cross St. Pancrasin metro-/juna-asemalta löytyy kuitenkin vielä kaksi (hieman jo epävireistä) pianoa, joita saa soittaa. Ja kuten arvata saattaa, nehän olivat kovasti mieleeni. :)
Some photos from my one week trip to London.
Big Ben and the Houses of Parliament & Tower Bridge
Mummies in the British museum
Tower of London & a view from Piccadilly Circus
Huh, tulipas tekstiä! Nostan hattua, jos jaksoit tänne asti :)
Lähettänyt Anniska klo 12.16 2 kommenttia:
Tunnisteet: Kameran linssin läpi, Matkustelu
Moikkamoi jälleen pienen tauon jälkeen! Viime viikko kuluikin Lontoossa, joten postailen varmaan matkakuvia sieltä tässä lähiaikoina. Mutta ennen sitä kuitenkin yksi vähän tuoreempi leiska. Sivun taustalla on gessoa, jonka päälle on siroteltu vaaleansinistä kimallehilettä. Se antoi yllättävän kivan efektin, joka näkyy kylläkin livenä paremmin. Nykyään ovat jääneet vähän vähemmälle sivuissa nuo tehosteaineet, useimmiten sivuista löytyy "vain" kahta eri ainetta. Selvästikin tyyli muuttuu..? Kaikki paperit ovat yhtä SODAliciouksen palasta lukuunottamatta Scrapperinin 31 Wintertage ja Belle Pastel -sarjoista. Tilasin Anun Putiikeista tuon Belle Pastel -sarjan paperit ja leimasimet jo keväällä heti niiden ilmestyttyä, mutta nyt vasta pääsin kunnolla leikkimään niillä. Tämän jälkeen syntyikin vielä yksi varsin pastellinsävyinen sivu kyseisistä papereista. :) Sivu kertoo tosiaankin meille muuttaneesta pianosta, ja siitä, kuinka se muutti soittoharrastustani.
Hiya! I spent the last week in London, so I haven't been able to post anything for a while.. Photos from the journey are coming soon... :) Anyway before that I'll show you one of the most previous layouts that I have made. I put some gesso onto the background and then I sprinkled a little bit of baby blue glitter on it. It came up with a quite nice effect that can be seen better live though. Nowadays I don't use that much different mediums in my layouts as I used to before, there is often "only" two mediums used. My style is definitely changing..? All the papers are from Scrapperin's 31 Wintertage and Belle Pastel -collections except one little piece of paper from SODAlicious. I ordered that Belle Pastel collection from Anun Putiikit straight away when it was released in the spring, but I hadn't played with it before now. After this page I made a pretty soft, pastel coloured layout with those papers. :) This layout is about my piano that I got a few years back and how it has changed my playing.
Lähettänyt Anniska klo 23.06 2 kommenttia:
Heippa! On taas päässyt vähän tämä bloggaaminen unohtumaan, kun ulkona on ollut lähes poikkeuksellisen hienot ilmat ja niistä on tietenkin pitänyt nauttia mahdollisimman paljon. Nyt sää näyttäisi viilenevän ainakin toistaiseksi, joten ehkä blogiakin voisi päivittää, kun on aikaa.. :D Tämä sivu on näköjään syntynyt jo huhtikuussa (vanhempiakin on kyllä vielä esittelemättä), joten eiköhän laiteta se näytille. Washiteipit ovat kovasti vieneet mukanaan tässä viimeisen vuoden aikana, joten pitihän siitä sitten tehdä leiska. Sivussa on aika paljon viimeisimpiä ostoksia, mm. pitsikukkia, höyheniä, kakkupaperia ja ruusukuvioista washiteippiä, jotka löytyivät Rovaniemen kädentaitomessuilta. Ja nyt kaikki washiaddiktit käsi ylös än-yy-tee nyt! :)
Hello! For the past four weeks, the weather here in Finland has been really sunny and warm so I've been outdoors enjoying the summer most of the time. Anyway now it's getting colder again so I guess I'll be spending more time indoors. And that could mean that I'll have more time to update my blog, couldn't it? :D This layout was made in April (and I even have older ones that I haven't shown yet) so I guess it's time to post it here. I'm really keen on different washi tapes so this page is all about my addiction. :) And now all washi addicts raise your hands lol!)
Lähettänyt Anniska klo 17.09 4 kommenttia:
bannerin voit liittää blogiisi kopioimalla sen. ~ just copy the banner and add it to your blog if you want.
Anun Putiikit design team (9) Haaste[el]lista (24) Haasteet (15) Hankintoja (24) Joulukortit (30) Kameran linssin läpi (4) Kortit (55) Muuta (26) P*skis (8) Skräppäys (145) Tunnustukset (3) Vinkit (3)
postaus hukassa? ~ looking for something special?
Moikkamoi! Mie olen Anniska. Olen 18-vuotias tyttö, joka tykkää skräpätä, tehdä kortteja ja valokuvata. Blogini kertookin pääasiassa noista kolmesta. Ethän kopioi kuviani ilman lupaani, kiitos!
Hello there! I'm Anniska, a 18 year-old girl from Finland. I'm into scrapbooking, cardmaking and photography and this blog is mostly about them.
Please do not copy my images without my permission, thanks!
blogiarkisto ~ blog archive
Onko otsikon keksiminen aina näin vaikeaa?
Teema: Yksinkertainen. Teeman kuvien tekijä: Jason Morrow. Sisällön tarjoaa Blogger.